Д-р Куин лечителката се чувства секси и на 68 години - Новини от Бургас
НАЧАЛО Звезди Д-р Куин лечителката се чувства секси и на 68 години
Популярната британско-американска актриса Джейн Сиймор, позната ни от сериала „Д-р Куин лечителката“, се чувствала секси на 68 години и не се притеснявала от старостта, пише сайтът Контактмюзик, цитиран от БТА.
„Нямам нужда да си слагам ботокс, доверява звездата. Искам да дам кураж и на другите дами на моята възраст да не се боят от бръчките!“
Понастоящем актрисата играе в сериала „Методът Комински“ ролята на 70-годишна жена. Пред камерата тя се снимала със сива перука, като не скрила нито една от бръчките си. Джейн е майка на четири деца – на Катрин 37, Шон 33, и на 23-годишните близнаци Джон и Кристофър.
Сиймор цял живот спазвала принципа да бъде вярна на себе си. Поради този факт тя счита, че никога не е имала проблем да получава роли с напредването на възрастта
„Никога не съм била по-щастлива, доверява Сиймор. Имам си 70-годишен приятел, Дейвид Грийн, който е режисьор и продуцент, имам чудесно семейство. Мисля, че животът се отнесе добре с мен!“.
Предишна НовинаСъветите на Лейди Гага за поддържане на хубава фигура
Следваща НовинаP!NK пусна новото си видео